**Spoštovani starši,**

Društvo DOVES v sklopu svojega progama Ekošola v šolskem letu 2014/15 organizira natečaj na temo ***Prednovoletni čas*** za **najboljšo risbico** **Bojana, maskote Skupine JUB, namenjeno otrokom v vrtcih in osnovnih šolah, ki sodelujejo v programu Ekošola. Vsaka sodelujoča ustanova bo izbrala največ 10 izdelkov, ki bodo sodelovali v finalnem izboru.** Vsi izdelki, ki bodo prispeli po pošti na naslov Ekošole do **20. januarja 2015**, bodo objavljeni na spletni strani [www.ekosola.si](http://www.ekosola.si), opremljeni pa bodo z otrokovim imenom in priimkom, dopolnjeno starostjo in ustanovo, ki jo obiskuje. Risbice Bojana bodo otroci v ekovrtcih in ekošolah ustvarjali **v novembru in decembru 2014**.

Strokovna komisija bo v finalnem izboru zbrala vsa prispela likovna dela, zatem pa originale predala družbi JUB d.o.o., ki jih bo v februarju 2015 razstavila v prostorih JUB Design Studia v Dolu pri Ljubljani. Ožji izbor teh del bo program Ekošola sredi marca 2015 razstavil na sejmu Altermed v Celju, kjer bo potekala tudi podelitev priznanja avtorju risbice in nagrade ustanovi, iz katere izhaja. Nagrada za ustanovo je notranja barva iz družine JUPOL za 500 kvadratnih metrov zidnih površin.

Nagrajeni izdelek z imenom avtorja in nagrajene ustanove iz programa Ekošola bo družba JUB d.o.o. uporabljala kot motiv na priložnostni nalepki, s katero bo od februarja 2015 do konca 2016 oziroma do porabe predmetnega reklamnega materiala opremljala embalažo okolju in uporabniku prijazne barve JUPOL Junior, jo uporabljala v priložnostnih tiskovinah, izdanih v tem obdobju, ali pri drugih predstavitvah v različnih medijih, kjer se pojavlja izdelek JUPOL Junior.

**Zakonodaja predvideva, da za objavljanje takih podatkov in za prenos avtorskih pravic na izdelkih potrebujemo soglasje staršev ali skrbnikov.** Prosimo Vas, če lahko izjavo izpolnite in podpisano posredujete vrtcu ali šoli, ki bo izjavo posredovalo na naslov DOVES, program Ekošola. Tako bomo lahko še naprej izvajali našo dejavnost ter poleg navedenega objavljali dosežke vaših otrok tako na naši spletni strani kot v medijih obveščanja, publikacijah in podobno.

**Soglasje za objavljanje risbice Bojana, rezultatov natečaja Prednovoletni čas in izjava o prenosu materialnih avtorskih pravic na društvo DOVES program Ekošola**

Ime in priimek starša:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soglašam, da lahko DRUŠTVO DOVES program Ekošola ter družba JUB d.o.o. za potrebe likovnega natečaja **Prednovoletni čas, ki poteka v šolskem letu 2014/15, na svoji spletni strani in povezani spletni strani** [www.jub.si](http://www.jub.si) **objavita izdelek otroka, opremljenega z njegovim imenom, priimkom, ustanovo, ki jo obiskuje ter razredom, ki ga obiskuje v OŠ ali enoto, ki jih pripada v vrtcu. V primeru, da bo moj otrok avtor nagrajene risbice, soglašam, da družba JUB d.o.o. risbico razstavi ter jo v času od februarja 2015 do** konca 2016 oziroma do porabe predmetnega reklamnega materiala **uporablja na nalepki, letakih in drugih tiskovinah podjetja ter v/na različnih medijih, kjer je navedeno ime barve JUPOL Junior.**

**Kot zakoniti zastopnik otroka se v korist Društva DOVES programa Ekošola odpovedujem uveljavljanju vseh materialnih pravic in denarnemu nadomestilu za izdelek otroka, ki ga bo ustanova (vrtec, OŠ) posredovala Društvu DOVES program Ekošola. Soglašam, da posredovani izdelek s trenutkom, ko ga ustanova odda izvajalcu natečaja, postane last Društva DOVES program Ekošola ter posredno družbe JUB d.o.o.. Izrecno soglašam, da izvajalec likovno delo otroka v izvirniku preda družbi JUB d.o.o. kot nosilcu likovnega natečaja *Prednovoletni čas – risbica Bojana*.**

Ime priimek otroka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred/enota:\_\_\_\_\_\_\_\_\_\_\_\_\_

Ustanova (šola, vrtec):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Podpis starša:*